РЕПУБЛИКА СРБИЈА

НАРОДНА СКУШТИНА

Одбор за правосуђе, државну

управу и локалну самоуправу

07 Број: 06-2/150-15

14. април 2015. године

Б е о г р а д

**З А П И С Н И К**

**36. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ И ЛОКАЛНУ САМОУПРАВУ, ОДРЖАНЕ 14. АПРИЛА 2015. ГОДИНЕ**

Седница је почела у 13,00 часова.

 Седници је председавао Петар Петровић, председник Одбора.

 Седници су присуствовали чланови Одбора: Биљана Илић Стошић, Биљана Савовић, Мирјана Андрић, Живан Ђуришић, Драган Пауновић, Тања Томашевић Дамњановић, Владимир Ђукановић, Олгица Батић, Мехо Омеровић, Ласло Варга, Неђо Јовановић, Александар Мартиновић и Велинка Тошић.

Седници је присуствовала Сузана Спасојевић (заменик Милетића Михајловића).

 Седници нису присуствовали чланови Одбора: Јован Марковић, Балша Божовић, нити њихови заменици.

 Седници је присуствовао и народни посланик Вучета Тошковић.

 Седници су присуствовали: Саша Јанковић, заштитник грађана, Милош Јанковић, Роберт Сепи, Владана Јовић и Гордана Стевановић, заменици заштитника грађана, Јасминка Јаковљевић, генерални секретар Заштитника грађана, Мина Роловић Јочић, шеф кабинета заштитника грађана, Наташа Јовић, помоћник генералног секретара, Лука Глушац, саветник у стручној служби Заштитника грађана; Наталија Павловић Шиниковић, помоћник министра државне управе и локалне самоуправе, као повереник предлагача закона, и Даница Полић, из Сектора за нормативне послове Министарства државне управе и локалне самоуправе.

На предлог председника Одбора утврђен је следећи

Д н е в н и р е д :

1. Разматрање Предлогa закона о инспекцијском надзору, који је поднела Влада (број 011-500/15 од 3. марта 2015. године), у појединостима;
2. Разматрање Редовног годишњег извештаја Заштитника грађана за 2014. годину (број 02-650/15, од 14. марта 2015. године);
3. Разно.

Пре преласка на рад по утврђеном дневном реду усвојен је, без примедаба, записник са 35. седнице Одбора.

**Прва тачка дневног реда:** **Разматрање Предлогa закона о инспекцијском надзору у појединостима**

Одбор је обавио претрес Предлога закона у појединостима и, на основу члана 156. став 3. Пословника Народне скупштине, одлучио да поднесе следећи

И З В Е Ш Т А Ј

I

Одбор је, у складу са чланом 164. став 1. Пословника Народне скупштине, размотрио амандмане поднете на Предлог закона о инспекцијском надзору.

Одбор је одлучио да предложи Народној скупштини да **прихвати** следеће амандмане:

* на члан 3. који је поднео народни посланик Зоран Бабић;
* на члан 4. који су заједно поднели народни посланици Катарина Ракић, Зоран Бабић, Иван Јовановић, Дејан Раденковић, Александар Сенић, Верољуб Арсић, Војислав Вујић, Милосав Милојевић, Александар Томић и Владимир Маринковић;
* на члан 5. који су заједно поднели народни посланици Ненад Чанак, Бојан Костреш, Олена Папуга, Нада Лазић, Ђорђе Стојшић и Дејан Чапо;
* на члан 8. који су заједно поднели народни посланици Марко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Горан Богдановић, Слободан Хомен и Благоје Брадић;
* на члан 9. који су заједно поднели народни посланици Катарина Ракић, Зоран Бабић, Иван Јовановић, Дејан Раденковић, Александар Сенић, Верољуб Арсић, Војислав Вујић, Милосав Милојевић, Александар Томић и Владимир Маринковић;
* на члан 12. који су заједно поднели народни посланици Катарина Ракић, Зоран Бабић, Иван Јовановић, Дејан Раденковић, Александар Сенић, Верољуб Арсић, Војислав Вујић, Милосав Милојевић, Александар Томић и Владимир Маринковић;
* на члан 13. који су заједно поднели народни посланици Зоран Живковић и Владимир Павићевић;
* на члан 13. који су, у истоветном тексту, поднели народни посланик Александар Сенић и заједно народни посланици Марко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Горан Богдановић, Слободан Хомен и Благоје Брадић;
* на члан 14. који су заједно поднели народни посланици Зоран Живковић и Владимир Павићевић;
* на члан 25. који су заједно поднели народни посланици Катарина Ракић, Зоран Бабић, Иван Јовановић, Дејан Раденковић, Александар Сенић, Верољуб Арсић, Војислав Вујић, Милосав Милојевић, Александар Томић и Владимир Маринковић;
* на члан 28. који су заједно поднели народни посланици Зоран Живковић и Владимир Павићевић;
* на члан 29. који су заједно поднели народни посланици Зоран Живковић и Владимир Павићевић;
* на члан 30. који су заједно поднели народни посланици Зоран Живковић и Владимир Павићевић;
* на члан 31. који су, у истоветном тексту, поднели народни посланик Александар Сенић и заједно народни посланици Марко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Горан Богдановић, Слободан Хомен и Благоје Брадић;
* на члан 32. који су заједно поднели народни посланици Зоран Живковић и Владимир Павићевић;
* на члан 33. који су заједно поднели народни посланици Зоран Живковић и Владимир Павићевић;
* на члан 33. који је поднео народни посланик Зоран Бабић;
* на члан 34. који је поднео народни посланик Зоран Бабић;
* на члан 38. који су заједно поднели народни посланици Катарина Ракић, Зоран Бабић, Иван Јовановић, Дејан Раденковић, Александар Сенић, Верољуб Арсић, Војислав Вујић, Милосав Милојевић, Александар Томић и Владимир Маринковић;
* на члан 39. који су, у истоветном тексту, поднели народни посланик Александар Сенић и, заједно народни посланици Марко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Горан Богдановић, Слободан Хомен и Благоје Брадић;
* на члан 41. који су заједно поднели народни посланици Катарина Ракић, Зоран Бабић, Иван Јовановић, Дејан Раденковић, Александар Сенић, Верољуб Арсић, Војислав Вујић, Милосав Милојевић, Александар Томић и Владимир Маринковић;
* на члан 41, са исправком, који су заједно поднели народни посланици Зоран Живковић и Владимир Павићевић;
* на члан 43. који су заједно поднели народни посланици Зоран Живковић и Владимир Павићевић;
* на члан 44. који су, у истоветном тексту, поднели народни посланик Александар Сенић и заједно народни посланици Марко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Горан Богдановић, Слободан Хомен и Благоје Брадић;
* на члан 51. који су заједно поднели народни посланици Зоран Живковић и Владимир Павићевић;
* на члан 52. који су заједно поднели народни посланици Зоран Живковић и Владимир Павићевић;
* на члан 54. који су заједно поднели народни посланици Катарина Ракић, Зоран Бабић, Иван Јовановић, Дејан Раденковић, Александар Сенић, Верољуб Арсић, Војислав Вујић, Милосав Милојевић, Александар Томић и Владимир Маринковић;
* на члан 54. који су заједно поднели народни посланици Зоран Живковић и Владимир Павићевић;
* на члан 56. који су заједно поднели народни посланици Зоран Живковић и Владимир Павићевић;
* на члан 57, са исправком, који су заједно поднели народни посланици Зоран Живковић и Владимир Павићевић;
* на члан 59. који су заједно поднели народни посланици Катарина Ракић, Зоран Бабић, Иван Јовановић, Дејан Раденковић, Александар Сенић, Верољуб Арсић, Војислав Вујић, Милосав Милојевић, Александар Томић и Владимир Маринковић;
* на члан 60. који су, у истоветном тексту, поднели заједно народни посланици Зоран Живковић и Владимир Павићевић и заједно народни посланици Катарина Ракић, Зоран Бабић, Иван Јовановић, Дејан Раденковић, Александар Сенић, Верољуб Арсић, Војислав Вујић, Милосав Милојевић, Александар Томић и Владимир Маринковић;
* на члан 61. који су заједно поднели народни посланици Катарина Ракић, Зоран Бабић, Иван Јовановић, Дејан Раденковић, Александар Сенић, Верољуб Арсић, Војислав Вујић, Милосав Милојевић, Александар Томић и Владимир Маринковић;
* на наслов изнад члана и на члан 67. који су заједно поднели народни посланици Катарина Ракић, Зоран Бабић, Иван Јовановић, Дејан Раденковић, Александар Сенић, Верољуб Арсић, Војислав Вујић, Милосав Милојевић, Александар Томић и Владимир Маринковић;
* на члан 68. који су заједно поднели народни посланици Катарина Ракић, Зоран Бабић, Иван Јовановић, Дејан Раденковић, Александар Сенић, Верољуб Арсић, Војислав Вујић, Милосав Милојевић, Александар Томић и Владимир Маринковић;
* на члан 69. који су заједно поднели народни посланици Катарина Ракић, Зоран Бабић, Иван Јовановић, Дејан Раденковић, Александар Сенић, Верољуб Арсић, Војислав Вујић, Милосав Милојевић, Александар Томић и Владимир Маринковић;
* на члан 70. који су заједно поднели народни посланици Катарина Ракић, Зоран Бабић, Иван Јовановић, Дејан Раденковић, Александар Сенић, Верољуб Арсић, Војислав Вујић, Милосав Милојевић, Александар Томић и Владимир Маринковић.

Одбор је одлучио да предложи Народној скупштини да **одбије** следеће амандмане:

* на члан 2. који су заједно поднели народни посланици Ненад Чанак, Бојан Костреш, Олена Папуга, Нада Лазић, Ђорђе Стојшић и Дејан Чапо;
* на члан 2. који су заједно поднели народни посланици Марко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Горан Богдановић, Слободан Хомен и Благоје Брадић;
* на члан 2. који је поднео народни посланик Милан Петрић;
* на члан 2. који су заједно поднели народни посланици Борислав Стефановић, Гордана Чомић, Дејан Николић, Балша Божовић, Јован Марковић, Јована Јовановић, Иван Јовановић, Александра Јерков, Наташа Вучковић, Весна Марјановић, Весна Мартиновић, Драган Шутановац и Горан Ћирић;
* на члан 2. који је поднео народни посланик Александар Сенић;
* на члан 3. који је поднео народни посланик Александар Сенић;
* на члан 3. који су заједно поднели народни посланици Марко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Горан Богдановић, Слободан Хомен и Благоје Брадић;
* на члан 3, са исправком, који је поднео народни посланик Милан Петрић;
* на члан 4. који су заједно поднели народни посланици Марко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Горан Богдановић, Слободан Хомен и Благоје Брадић;
* на члан 5. који су заједно поднели народни посланици Марко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Горан Богдановић, Слободан Хомен и Благоје Брадић;
* на члан 5. који је поднео народни посланик Александар Сенић;
* на члан 6. који је поднео народни посланик Милан Петрић;
* на члан 8. који је поднео народни посланик Александар Сенић;
* на члан 8. који су заједно поднели народни посланици Ненад Чанак, Бојан Костреш, Олена Папуга, Нада Лазић, Ђорђе Стојшић и Дејан Чапо;
* на члан 9. који су заједно поднели народни посланици Марко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Горан Богдановић, Слободан Хомен и Благоје Брадић;
* на члан 10. који је поднео народни посланик Александар Сенић;
* на члан 10. који су заједно поднели народни посланици Марко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Горан Богдановић, Слободан Хомен и Благоје Брадић;
* на члан 10. који су заједно поднели народни посланици Ненад Чанак, Бојан Костреш, Олена Папуга, Нада Лазић, Ђорђе Стојшић и Дејан Чапо;
* на члан 11. који су заједно поднели народни посланици Борислав Стефановић, Гордана Чомић, Дејан Николић, Балша Божовић, Јован Марковић, Јована Јовановић, Иван Јовановић, Александра Јерков, Наташа Вучковић, Весна Марјановић, Весна Мартиновић, Драган Шутановац и Горан Ћирић;
* на члан 12. који су заједно поднели народни посланици Марко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Горан Богдановић, Слободан Хомен и Благоје Брадић;
* на члан 12. који су заједно поднели народни посланици Борислав Стефановић, Гордана Чомић, Дејан Николић, Балша Божовић, Јован Марковић, Јована Јовановић, Иван Јовановић, Александра Јерков, Наташа Вучковић, Весна Марјановић, Весна Мартиновић, Драган Шутановац и Горан Ћирић;
* на члан 13. који је поднео народни посланик Милан Петрић;
* на члан 14. који је поднео народни посланик Александар Сенић;
* на члан 14. који су заједно поднели народни посланици Марко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Горан Богдановић, Слободан Хомен и Благоје Брадић;
* на члан 15. који је поднео народни посланик Александар Сенић;
* на члан 15. који су заједно поднели народни посланици Марко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Горан Богдановић, Слободан Хомен и Благоје Брадић;
* на члан 16. који је поднео народни посланик Милан Петрић;
* на члан 17. који је поднео народни посланик Милан Петрић;
* на члан 18. који је поднео народни посланик Александар Сенић;
* на члан 18. који су заједно поднели народни посланици Марко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Горан Богдановић, Слободан Хомен и Благоје Брадић;
* на члан 19. који је поднео народни посланик Александар Сенић;
* на члан 20. који је поднео народни посланик Александар Сенић;
* на члан 20. који су заједно поднели народни посланици Марко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Горан Богдановић, Слободан Хомен и Благоје Брадић;
* на члан 20. који је поднео народни посланик Милан Петрић;
* на члан 21. који је поднео народни посланик Александар Сенић;
* на члан 21. који су заједно поднели народни посланици Марко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Горан Богдановић, Слободан Хомен и Благоје Брадић;
* на члан 22. који је поднео народни посланик Александар Сенић;
* на члан 22. који су заједно поднели народни посланици Марко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Горан Богдановић, Слободан Хомен и Благоје Брадић;
* на члан 28. који је поднео народни посланик Александар Сенић;
* на члан 28. који су заједно поднели народни посланици Марко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Горан Богдановић, Слободан Хомен и Благоје Брадић;
* на члан 36. који су заједно поднели народни посланици Ненад Чанак, Бојан Костреш, Олена Папуга, Нада Лазић, Ђорђе Стојшић и Дејан Чапо;
* на члан 37. који је поднео народни посланик Милан Петрић;
* на члан 37. који је поднео народни посланик Александар Сенић;
* на члан 37. који су заједно поднели народни посланици Марко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Горан Богдановић, Слободан Хомен и Благоје Брадић;
* на члан 46. који је поднео народни посланик Милан Петрић;
* на члан 47. који је поднео народни посланик Александар Сенић;
* на члан 47. који су заједно поднели народни посланици Марко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Горан Богдановић, Слободан Хомен и Благоје Брадић;
* на наслов изнад члана 48. и члан 48. који су заједно поднели народни посланици Бранка Каравидић и Иван Карић;
* на члан 48. који је поднео народни посланик Александар Сенић;
* на члан 48. који су заједно поднели народни посланици Марко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Горан Богдановић, Слободан Хомен и Благоје Брадић;
* на члан 49. који је поднео народни посланик Александар Сенић;
* на члан 49. који су заједно поднели народни посланици Марко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Горан Богдановић, Слободан Хомен и Благоје Брадић;
* на члан 52. који је поднео народни посланик Александар Сенић;
* на члан 52. који су заједно поднели народни посланици Марко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Горан Богдановић, Слободан Хомен и Благоје Брадић;
* на члан 52. који су заједно поднели народни посланици Бранка Каравидић и Иван Карић;
* на члан 54. који су заједно поднели народни посланици Марко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Горан Богдановић, Слободан Хомен и Благоје Брадић;
* на члан 56. који су заједно поднели народни посланици Марко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Горан Богдановић, Слободан Хомен и Благоје Брадић;
* на члан 59, са исправком, који су заједно поднели народни посланици Зоран Живковић и Владимир Павићевић;
* на члан 59. који су заједно поднели народни посланици Марко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Горан Богдановић, Слободан Хомен и Благоје Брадић;
* на члан 61. који су заједно поднели народни посланици Зоран Живковић и Владимир Павићевић;
* на члан 62. који су заједно поднели народни посланици Зоран Живковић и Владимир Павићевић;
* на члан 63. који су заједно поднели народни посланици Зоран Живковић и Владимир Павићевић;
* на члан 65. који су заједно поднели народни посланици Зоран Живковић и Владимир Павићевић;
* на члан 65. који је поднео народни посланик Александар Сенић;
* на члан 65. који су заједно поднели народни посланици Марко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Горан Богдановић, Слободан Хомен и Благоје Брадић;
* на члан 66. који је поднео народни посланик Александар Сенић;
* на члан 66. који су заједно поднели народни посланици Марко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Горан Богдановић, Слободан Хомен и Благоје Брадић;
* на члан 66. који су заједно поднели народни посланици Зоран Живковић и Владимир Павићевић;
* на члан 67. који су заједно поднели народни посланици Марко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Горан Богдановић, Слободан Хомен и Благоје Брадић;
* на члан 69. који су заједно поднели народни посланици Зоран Живковић и Владимир Павићевић;
* на члан 69. који су заједно поднели народни посланици Марко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Горан Богдановић, Слободан Хомен и Благоје Брадић;
* којим се после члана 69. додаје нови члан 69а. који су заједно поднели народни посланици Марко Ђуришић, Јанко Веселиновић, Снежана Маловић, Нинослав Стојадиновић, Биљана Хасановић Кораћ, Горан Богдановић, Слободан Хомен и Благоје Брадић.

II

 Одбор је, у складу са чл. 157. став 6. и 161. став 1. Пословника Народне скупштине, поднео следеће амандмане:

АМАНДМАН I

Члан 22. став 1. мења се и гласи:

,,Ради утврђивања чињеница инспекција мора да прибави писану наредбу надлежног суда ако намерава да изврши увиђај у стамбеном простору или другом простору који има исту, сличну или повезану намену (у даљем тексту: стамбени простор), осим када се увиђај врши на захтев или уз изричит писани пристанак власника или корисника, односно држаоца стамбеног простора, који се може дати и на лицу места. Пристанак може бити и усмени, када је неопходно да се предузму хитне мере ради спречавања или отклањања опасности по живот или здравље људи, имовину веће вредности, животну средину или биљни или животињски свет, што се посебно образлаже у записнику.

После става 1. додаје се нови став 2. који гласи:

,,Изузетно од става 1. овог члана, када је неопходно да се предузму хитне мере ради спречавања или отклањања опасности по живот или здравље људи, имовину веће вредности, животну средину или биљни или животињски свет, уколико постоји извор штете који потиче из стамбеног простора, а власник или корисник, односно држалац стамбеног простора је непознат, недоступан, дуже одсутан или је преминуо, а заоставштина није расподељена, инспекција без одлагања о томе обавештава друге надлежне органе и организације ради хитног предузимања радњи и мера из њиховог делокруга и предлаже суду да изда наредбу за вршење увиђаја у стамбеном простору, образлажући у предлогу и посебно у записнику разлоге за такво поступање.

Досадашњи ст. 2. до 12. овог члана постају ст. 3. до 13.

У досадашњем ставу 3. овог члана, који постаје став 4, речи: „става 2.“ замењују се речима: „става 3.“, а у досадашњем ставу 12. овог члана, који постаје став 13, речи: „става 11.“ замењују се речима: „става 12.“.

О б р а з л о ж е њ е

 Овом изменом врши се прeцизирaњe предложеног решења у члану 22. тако да је, oсим нa зaхтeв, увиђaj мoгуће извршити и уз изричит писани пристaнaк власника или корисника, односно држаоца простора, који се може дати на лицу места, као и дa, oсим нaдзирaнoг субjeктa (кoрисникa, oднoснo држaoцa прoстoрa), зaхтeв мoжe пoднeти и пристaнaк дaти и влaсник прoстoрa кaдa тo ниje истo лицe.

 С обзиром да одређене животне ситуације захтевају хитност поступања ради заштите виталних вредности, предложеним одредбама се предвиђа да у тим случајевима пристанак може бити и усмени, што се посебно образлаже у записнику, тако да о истом остаје писана евиденција.

 Поред тога, утврђују се правила поступања инспекције и заштите грађана у одређеним изузетним ситуацијама које се јављају у пракси када из стамбеног простора потиче извор штете (у питању су штетне, односно недозвољене и прекомерне имисије у виду изливања пијаће воде, преношења дима, непријатих мириса, топлоте, чађи, потреса, буке, отицања отпадних вода и сл.), а власник или корисник, односно држалац стамбеног простора је непознат, недоступан, дуже одсутан или је преминуо, а заоставштина није расподељена.

Због новог става 2. који се амандманом Одбора додаје, врше се и одговарајуће измене ознака ставова.

АМАНДМАН II

 У члану 35. став 7. речи „покрајинске аутономије“ замењују се речима „аутономне покрајине“.

О б р а з л о ж е њ е

 Амандманом се врши правна редакција наведене одредбе.

АМАНДМАН III

У члану 60. тачка 4) мења се и гласи:

,,4) без прибављене писане наредбе надлежног суда врши увиђај у стамбеном простору, када за вршење увиђаја нема захтева или пристанка власника или корисника, односно држаоца стамбеног простора, датог у складу са чланом 22. став 1. овог закона, а не постоје околности из члана 22. став 2. овог закона (члан 22);“.

 У тачки 8) овог члана после речи: „чланом 31. став 3“ додају се тачка и речи: „овог закона“.

 О б р а з л о ж е њ е

Амандманом се врши усклађивање казнене одредбе тачке 4) члана 60. Предлога закона са материјалним решењем члана 22. Предлога закона, на који се казнена одредба односи, у складу са амандманом Одбора поднетим на тај члан.

 Амандманом се, такође, врши правноредакцијска исправка тачке 8) овог члана.

За известиоца Одбора на седници Народне скупштине одређен је Петар Петровић, председник Одбора.

**Друга тачка дневног реда: Разматрање Редовног годишњег извештаја Заштитника грађана за 2014. годину**

Заштитник грађана је, у свом излагању поводом разматрања Редовног годишњег извештаја Заштитника грађана за 2014. годину, оценио да стање људских права у прошлој години није задовољавајуће, да правосуђу још није стало на своје ноге, као и да управа још увек нема атрибуте добре управе. Указао је на резултате анализе Светске банке о стању у српском правосуђу, према којима се, супротно постојећем мишљењу у нашој јавности, грађани у Србији скоро двоструко ређе обраћају судовима од грађана у земљама Европске уније. Светска банка, такође, оцењује да судије, јавни тужиоци и адвокати немају довољно знања о прописима који се брзо доносе и мењају, да су закони неусклађени, да је грађанима отежан приступ правди због високих судских такси, а није донет закон којим се уређује бесплатна правна помоћ, да се не може говорити о мањку кадрова у правосуђу, те да се за правосуђе издваја чак 26 процената бруто друштвеног прихода.

Указао је да увођење двеју нових правосудних професија, јавних бележника и приватних извршитеља, није протекло без последица за остваривање права грађана, због пропуста који су могли бити сагледани благовремено. Заштитник грађана, који није овлашћен да котролише рад ових професија, иако им је дато вршење јавних овлашћења, остварио је добру сарадњу са коморама јавних бележника и извршитеља.

У области права лица лишених слободе заштитник грађана је оценио да се стање, осим кад је у питање здравствена заштита ових лица, континуирано побољшава, да нема системске тортуре, али да нема ни кажњавања појединачних случајева тортуре.

Упогледу стања у управи нагласио је да администрација у Србији још нема атрибуте добре управе, да није ни деполитизована, ни професионализована, нити је рационализована, као и да Светска банка оцењује да су лоша управа и недостатак институционалних капацитета главни узрок за спор улазак Србије у Европску унију, као и да у државној управи нема стратешког планирања и потребне координације.

 Заштитник грађана је, међутим, такође истакао да су у извештају наведени и бројни помаци у области правосуђа и управе, да су донети закони о изменама и допунама Закона о јавном бележништву, да је измењена јавнобележничка тарифа, да је измењен Закон о извршењу и обезбеђењу, донети су закони о јавном правобранилаштву, о посредовању у решавању спорова, као и да је држава је почела ажурније да исплаћује накнаду штете на основу одлука Уставног суда због повреде права на суђење у разумном року.

 Заштитник грађана је, такође, указао на потребу да народни посланици подрже доношење закона о изменама Закона о заштитнику грађана и тако допринесу бољем раду институције заштитника грађана.

Владимир Ђукановић је, наглашавајући да говори само у своје лично име, никако не у име Српске напредне странке, рекао да не може да се сложи са оценама Светске банке. Сматра да извештај Заштитника грађана више личи на политички програм, памфлет, без икаквог утемељења, без навођења примера, посебно када се говори о националним мањинама, о медијима и др, те да га неће подржати на седници Народне скупштине. Замерио је заштитнику грађана да се ставља у службу једне невладине организације, што је потпуно неприхватљиво и урушава кредибилитет саме институције Заштитника грађана. Сматра да заштитник грађана треба да поднесе оставку и да се бави политиком, да на изборима провери да ли ће му грађани дати поверење, јер функцију заштитника грађана злоупотребљава за сопственее политичке амбиције и у политичке сврхе.

Неђо Јовановић је оценио да извештај дотиче неуралгичне тачке које заслужују пажњу. Сагласио са оценом о неефикасности судова и о угрожавању начела о праву на суђење у разумном року, очекујући да ће предложени закон о суђењу у разумном року врло брзо допринети побољшању ефикасности правосуђа. Притом је нагласио да је правосуђе, са своје стране, и само дало свој допринос побољшању ефикасности поступањем у оквиру судских инстанци, што све заједно представља значајан помак у остваривању права на суђење у разумном року. Изразио је очекивање да се новим законом о извршењу и обезбеђењу такође учини значајан помак, посебно тиме што ће се уредити статус приватних извршитеља и поступак извршења учинити ефикаснијим и јефтинијим, без дискриминације дужника. Кад је у питању јавно бележништво, изразио је задовољство ставом заштитника грађана према адвокатури, његовим доприносом заштити права грађана и начином на који су та права затим уређена изменама Закона о јавном бележништву. Напоменуо је, такође, да очекује да ће допринос побољшању стања у правосуђу дати и закон о бесплатној правној помоћи који је у припреми.

Живан Ђуришић се делимично сагласио са оценама о незадовољавајућем стању у правосуђу. Мишљења је да је данас стање знатно боље него у периоду од 2009. до 2012. године, да су томе допринели примена објективних критеријума при избору носилаца правосудних функција, нова и ефикаснија мрежа судова, као и да је утицај извршне и законодавне власти на судство знатно мањи.

Мехо Омеровић је подсетио да се, сагласно уставу и закону, Одбор не изјашњава о прихватању извештаја заштитника грађана, нити га Народна скупштина усвја. Указао је на уставни и законски положај заштитника грађана, из чега произлази његово право да се стара о остваривању права грађана и да контролише рад органа власти и организација која врше јавна овлашћења. Народни посланици треба да имају у виду контролну функцију Народне скупштине и чињеницу да су заштитник грађана, као и сви други независни државни органи, и народни посланици природни партнери у контроли власти. У том смислу извештај заштитника грађана треба народним посланицима да помогне у припреми закључака које ће предложити Народној скупштини и којима треба допринети бољим законским решењима, а посебно отклањању неправилности у њиховој примени. Извештај садржи бројне препоруке које надлежни одбори треба да преточе у закључке којима ће Народна скупштина обавезати органе власти и имаоце јавних овлашћења на одговарајућа поступања. Разматрање овог извештаја такође је прилика да се провери шта су органи извршне власти учинили полазећи од закључака које је Народна скупштина донела након разматрања извештаја независних државних органа за 2013. годину и којима их је обавезала на предузимање одређених активности. На крају свог излагања осврнуо се и на део извештаја који се односи на остваривање права лица лишених слободе, прихватајући као члан Комисије за контролу извршења кривичних санкција оцене да је у прошлој години било побољшања кад је у питању положај ових лица у установама за извршење кривичних санкција.

Петар Петровић је, као члан Високог савета судства, упознао присутне да је Високи савет судства већ разрешио неколико судија због повреде права на суђење у разумном року и да ће политику заштите уставног начела на суђење у разумном року и даље спроводити, што такође говори о значајном помаку у поступању правосудних органа.

Председник Одбора је, на крају, обавестио чланове Одбора да ће стручна служба, на основу расправе, припремити текст предлога закључка, који ће Одбор утврдити на једној од наредних седница и упутити га Народној скупштини.

**Tрећа тачка дневног реда: Разно**

У оквиру ове тачке дневног реда председник Одбора је обавестио чланове Одбора да је министар правде, у име Преговарачке групе за Поглавље 23, упутио председнику Народне скупштине допис са захтевом да се закажу седнице одбора Народне скупштине у чијем су делокругу питања из Поглавља 23, а ради расправе о Нацрту акционог плана за Поглавље 23.

Председник је предложио да се, због кратких рокова, седница Одбора на којој ће се размотрити Нацрт акционог плана одржи у четвртак, 16. априла, са почетком у 12,00 часова, што су чланови Одбора прихватили.

Седница је завршена у 14,20 часова.

СЕКРЕТАР ПРЕДСЕДНИК

Љиљана Милетић Живковић Петар Петровић